กูรูฟัน TKN ปีนี้ฟื้นตัว! กำลังซื้อในประเทศหนุน เคาะราคาเป้า 24 บ.
โบรกฯชี้ TKN ได้กำลังซื้อในประเทศหนุนปีนี้ฟื้นตัว แนะนำซื้อ ราคาเป้าหมาย 24 บาท
28 ก.พ. 2561

บล.ฟินันเซีย ไซรัส ระบุในบทวิเคราะห์ (28 ก.พ.) ว่า แม้บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN จะรายงานกำไรสุทธิ 4Q17 ที่ 142 ล้านบาท ลดลง 11% Q-Q และลดลง 39% Y-Y แต่หากตัดรายการพิเศษ กำไรปกติไม่แย่มากนักที่ 176 ลบ. ลดลง 3% Q-Q และลดลง 25% Y-Y จากการฟื้นตัวทั้งรายได้และอัตรากำไรขั้นต้น เพียงแต่มีค่าการตลาดจากการออกสินค้าใหม่ ทำให้กำไรทั้งปีลดลง 22% Y-Y แต่คาดว่ากำไรจะกลับมาเติบโตอีกครั้งในปีนี้ คาดเพิ่มขึ้น 52% Y-Y เป็น 925 ล้านบาท จากการฟื้นตัวของกำลังซื้อในประเทศและการเติบโตของตลาดส่งออกและต้นทุนสาหร่ายที่น่าจะปรับลง คงราคาเป้าหมาย 24 บาท แนะนำซื้อ